Diari Oficial de la Generalitat Valenciana


Sumari del DOGV 9195, del 15-10-2021 (2021/9768)

Informació pública de l'aprovació de l'informe ambiental territorial estratègic de la modificació puntual número 21 de les normes subsidiàries.
-----------------------------------------------------------------------------------------------------------------------------------------------

### Dades del document

Número de DOGV
:   9195

Data del DOGV
:   15-10-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/9768


Data del document
:   23-09-2021

Organisme emissor
:   Ajuntament d'Agost

Tipus de document
:   Anunci

Descriptors 

:   * Agost
    * administració local
    * pla d'urbanisme

Informació pública de l'aprovació de l'informe ambiental territorial estratègic de la modificació puntual número 21 de les normes subsidiàries. [2021/9768]  
De conformitat amb l'article 53.7 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge, a través del present anunci es fa públic que mitjançant Resolució d'Alcaldia núm. 874/2021, de data 22 de setembre de 2021, es va emetre informe ambiental i territorial estratègic en el procediment simplificat d'avaluació ambiental i territorial estratègica de la modificació puntual núm. 21 de les normes subsidiàries d'Agost, que a continuació reproduïm:  
  
  
«Aquest ajuntament planteja la conveniència de promoure la modificació puntual del Pla d'ordenació urbana detallada següent:  
  
Tipus d'instrument: Pla d'ordenació urbana detallada  
Núm. de modificació Núm. 21  
Àmbit: Modificació puntual detallada per a redelimitació de l'àmbit UE-7 de les NS d'Agost  
Objecte: La modificació que es proposa ve imposada pel que es deriva la sentència referida en el TSJCV en la qual s'estableix que es procedisca a dur a terme les modificacions urbanístiques precises per a excloure la parcel·la inicial núm. 3 del Projecte de reparcel·lació de l'àmbit de la UE-7. Atés que la modificació a realitzar tracta de redelimitar l'àmbit de la UE-7 del sòl urbà d'Agost la present modificació tindrà caràcter d'ordenació detallada.  
  
  
  
Vistos els antecedents inclosos en l'expedient així com l'esborrany de la modificació puntual núm. 21 de les normes subsidiàries d'Agost redactada per l'arquitecte municipal, de data 13 de maig de 2021.  
  
Vist l'informe d'avaluació ambiental i territorial estratègica, de la referida modificació redactada per l'àrea d'Arquitectura de la Diputació Provincial d'Alacant que ha tingut entrada el dia 31 de maig de 2021 i número de registre 1215, que a continuació es transcriu:  
  
«En relació amb la sol·licitud presentada per l'Ajuntament d'Agost en la qual sol·licita que s'emeta proposada d'informe avaluació ambiental i territorial estratègica pel procediment simplificat de la modificació puntual núm. 21 de les normes subsidiàries d'Agost, cal realitzar el següent informe:  
  
1. Objecte de l'actuació  
El planejament vigent del municipi són les normes subsidiàries de planejament d'Agost, aprovades definitivament per la Comissió Territorial d'Urbanisme amb data 12 de novembre de 1995; publicades íntegrament les ordenances i normes subsidiàries en el BOP d'Alacant, amb data 27 de gener de 1996 (BOP 22).  
La modificació puntual proposta de les normes subsidiàries de planejament d'Agost té per objecte, com s'indica en l'esborrany de la modificació:  
La redelimitació de l'àmbit de la unitat d'execució 7 de sòl urbà, de manera que s'excloguen els terrenys del propietari de la parcel·la inicial núm. 3 del projecte de reparcel·lació aprovat motivat per la sentència núm. 1084 de data 32 d'octubre de 2013 del TSJCV, dictada en el rotllo apel·lació 2791/2009 que confirma la sentència núm. 250/2009, de data 4 de juny de 2009, i de la interlocutòria d'aclariment de data 9 de juny de 2009.  
És per a això que l'Ajuntament d'Agost ha d'escometre una modificació puntual del planejament vigent, normes subsidiàries.  
  
2. Consideracions urbanístiques  
Com s'ha indicat en el punt anterior l'instrument de planejament vigent en el terme municipal d'Agost són les normes subsidiàries de planejament de l'any 1995.  
La modificació proposada pretén la redelimitació de l'àmbit de la UE-7 de sòl urbà, de manera que s'excloguen els terrenys de la parcel·la inicial 3 del projecte de reparcel·lació, amb el ferm propòsit d'acomplir la sentència número 1084 de 30 d'octubre de 2013, del TSJ Comunitat Valenciana.  
Plànol 6 Gestió nucli urbà - vigent-  
(Segons plànol que obra en l'informe que consta en l'expedient)  
Plànol 6 Gestió nucli urbà - modificat-  
(Segons plànol que obra en l'informe que consta en l'expedient)  
El fet d'excloure de la UE-7 la parcel·la esmentada planteja una modificació en els paràmetres que afecten el sector, com es pot veure a continuació en la fitxa del sector vigent i la modificada.  
Segons indica l'article 19.3 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (d'ara en avant LOTUP):  
L'ordenació detallada desenvolupa i concreta l'ordenació estructural i regula l'ús detallat del sòl i l'edificació. La integren les determinacions així qualificades per aquesta llei i aquelles altres que no tinguen específicament assignat un caràcter general.  
La Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (d'ara en avant LOTUP) indica, en l'article 35.1.f i i, que dins de les determinacions d'ordenació detallada figura la delimitació de les àrees de repartiment i la fixació de l'aprofitament tipus i la delimitació d'unitat d'execució.  
Per tant, les determinacions urbanístiques que incideixen en la modificació puntual núm. 21 de les normes subsidiàries d'Agost, no afecten l'ordenació estructural, ja que són exclusivament d'ordenació detallada, segons l'article 35 de la LOTUP.  
  
3. Consideracions ambientals  
La modificació pretén excloure els terrenys de la parcel·la inicial núm. 3 del projecte de reparcel·lació de la unitat d'execució núm. 7 de sòl urbà de les normes subsidiàries d'Agost.  
Després de l'anàlisi de la proposta descrita i consultada la cartografia temàtica de la Conselleria d'Habitatge, Obres Públiques i Vertebració del Territori i les cartografies del Pla d'Acció Territorial sobre Prevenció del Risc d'Inundació a la Comunitat Valenciana (PATRIVOCA) i del Sistema Nacional de Cartografia de Zones Inundables (SNCZI), es confirma que la modificació puntual núm. 21 de les normes subsidiares d'Agost no incideix en el reg d'inundació.  
Imatge del terreny afectat per perillositat d'inundació d'origen fluvial T=500 anys  
(Imatge que obra en l'informe que consta en l'expedient).  
Respecte al paisatge, de conformitat amb l'article 6 de la LOTUP, aquest ha d'integrar-se en la planificació territorial i urbanística, a escales regional, supramunicipal i local, mitjançant la incorporació en els seus plans i projectes condicionants, criteris o instruments de paisatge, en funció de l'abast de les seues determinacions i del paisatge afectat.  
Analitzada la documentació presentada, es considera que la modificació proposada no tindrà efectes significatius en el paisatge urbà d'Agost respecte als que generaria el desenvolupament del planejament vigent. Per això, considerant que es mantenen la resta de paràmetres i condicions vigents i no s'alterarà de manera significativa ni el caràcter ni la percepció del mencionat paisatge, no es considera necessària l'elaboració d'un instrument de paisatge per a la modificació proposada.  
  
Tenint en compte la naturalesa de la modificació puntual núm. 21 de les normes subsidiares d'Agost, la qual afecta paràmetres propis de l'ordenació detallada, i que afecta una zona de reduïda superfície de sòl, segons el parer de qui subscriu, s'entén que de la mencionada modificació no se'n derivaran efectes significatius sobre el medi ambient.  
  
Cosa de què s'informa als efectes oportuns.»  
  
Vist que en l'expedient consta que ha sigut remés el document inicial estratègic i l'esborrany de la modificació núm. 21 a les administracions públiques afectades amb la finalitat de realitzar les consultes que estableix l'article 51 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana i transcorregut el termini no hi ha hagut cap pronunciament sobre aquest tema.  
L'òrgan competent (òrgan ambiental i territorial) en l'Ajuntament d'Agost per a emetre l'informe ambiental i territorial estratègic a què es refereix l'article 51.2.b de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), és l'alcalde president, conforme amb l'article 21 de la Llei 7/1985, de 2 d'abril, reguladora de les bases de règim local.  
  
I en l'exercici de les facultats que la llei m'atribueix, resolc:  
  
Primer  
Emetre informe ambiental i territorial estratègic en el procediment simplificat d'avaluació ambiental i territorial estratègica de la modificació puntual núm. 21 de les normes subsidiares d'Agost, la conclusió de les quals és que no té efectes significatius sobre el medi ambient, conforme amb els criteris establits en l'annex VIII de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, corresponent continuar la tramitació conforme al capítol III del títol III del llibre I de la LOTUP, o a la legislació sectorial corresponent.  
  
Segon  
De conformitat amb el que es preveu en l'article 51.7 de la LOTUP, contra la present resolució, per no ser un acte definitiu en via administrativa, no s'hi pot interposar cap recurs, sense perjudici dels que, si escau, corresponguen en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que pertoquen en via administrativa contra l'acte, si és el cas, d'aprovació del pla o programa; la qual cosa no és inconvenient perquè puguen utilitzar els mitjans de defensa que en el seu dret estimen pertinents.  
  
Tercer  
De conformitat amb el que es preveu en l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha aprovat el pla o programa en el termini màxim de quatre anys des de la publicació.  
  
  
Quart  
Notificar aquesta resolució als interessats que apareguen en l'expedient ambiental d'aquesta actuació.  
  
Cinqué  
De conformitat amb el que es preveu en l'article 51.7 de la LOTUP, publicar aquesta resolució el Diari Oficial de la Generalitat Valenciana.»  
  
Agost, 23 de setembre de 2021.- L'alcalde: Juan José Castelló Molina.